rejauldu/bengali-wikipedia huggingface dataset:
থাম্ব|স্ক্রিনশটটি মেইলের একটি অংশবিশেষ প্রদর্শন করছে। যেখানে একটি স্প্যাম ফোল্ডারে অসংখ্য স্প্যাম ইমেইল দেখা যাচ্ছে। একজন ফরাসি ব্যবহারকারী হওয়ায় প্রদর্শিত লেখাগুলো ফরাসিতে দেখা যাচ্ছে।    ইলেকট্রনিক স্প্যামিং  ইলেকট্রনিক স্প্যামিং হলো এমন বার্তা পাঠানো, যা গ্রাহকরা পেতে চান না। সাধারণত, এটি বিজ্ঞাপন বা প্রচারের উদ্দেশ্যে করা হয়। ইমেইল স্প্যাম সবচেয়ে বেশি পরিচিত, যেখানে ব্যবহারকারীদের অনুমতি ছাড়া (বিপুল সংখ্যক) অনাকাঙ্ক্ষিত ইমেইল পাঠানো হয়। তবে স্প্যাম শুধু ইমেইলেই সীমাবদ্ধ নয়; সোশ্যাল মিডিয়া, মেসেজিং অ্যাপ, ফোরাম, ওয়েবসাইটের কমেন্ট সেকশন, এমনকি মোবাইল ফোনের এসএমএসেও স্প্যামিং হতে পারে।   স্প্যাম কোথায় পাওয়া যায়?  স্প্যামিং বিভিন্ন ডিজিটাল প্ল্যাটফর্মে দেখা যায়, যেমন—   ইমেইল স্প্যাম: অনুমতি ছাড়া বিপুল সংখ্যক অপ্রয়োজনীয় ইমেইল পাঠানো।  ইনস্ট্যান্ট মেসেজিং স্প্যাম: মেসেঞ্জার, হোয়াটসঅ্যাপ বা অন্যান্য চ্যাট অ্যাপে অবাঞ্ছিত বার্তা পাঠানো।  সোশ্যাল মিডিয়া স্প্যাম: ফেসবুক, টুইটার, ইনস্টাগ্রামে অনাকাঙ্ক্ষিত পোস্ট বা বিজ্ঞাপন।  ওয়েবসাইট ও ব্লগ স্প্যাম: কমেন্ট সেকশনে অপ্রাসঙ্গিক লিঙ্ক বা বিজ্ঞাপন পোস্ট করা।  মোবাইল এসএমএস স্প্যাম: ফোনে অবাঞ্ছিত প্রোমোশনাল মেসেজ পাঠানো।  সার্চ ইঞ্জিন স্প্যাম: সার্চ র‍্যাঙ্ক বাড়ানোর জন্য অনৈতিকভাবে অপ্রাসঙ্গিক কনটেন্ট প্রকাশ করা।   নামকরণের উৎস  ‘স্প্যাম’ শব্দটি এসেছে মন্টি পাইথন স্কেচ নামক একটি কমেডি থেকে, যেখানে "Spam" নামে একধরনের মাংসের খাবার বারবার পরিবেশন করা হচ্ছিল, যা বিরক্তিকর হয়ে উঠেছিল। এই ধারণা থেকেই অনলাইনে অনাকাঙ্ক্ষিত বার্তা পাঠানোর প্রক্রিয়াকে স্প্যামিং বলা হয়।   কেন স্প্যামিং এত বেশি হচ্ছে?  স্প্যামিং অর্থনৈতিকভাবে লাভজনক হতে পারে কারণ স্প্যামারদের জন্য এটি কম খরচে অনেক মানুষকে একসাথে বার্তা পাঠানোর সুযোগ তৈরি করে। তাদের আলাদা করে মেইলিং লিস্ট, সার্ভার, আইপি রেঞ্জ বা ডোমেইন পরিচালনার জন্য তেমন ব্যয় করতে হয় না। তাছাড়া, স্প্যাম পাঠানোর বাধা কম হওয়ায় দিন দিন এর সংখ্যা বাড়ছে।  ২০১১ সালের এক হিসাবে দেখা গেছে, বছরে প্রায় ৭ ট্রিলিয়ন স্প্যাম বার্তা পাঠানো হয়েছিল। স্প্যামিং শুধু বিরক্তিকরই নয়, বরং এটি সংস্থাগুলোর উৎপাদনশীলতা কমিয়ে দেয়, সার্ভার ব্যান্ডউইথ নষ্ট করে এবং সাইবার নিরাপত্তা ঝুঁকি বাড়ায়। এজন্য বিভিন্ন সরকার ও ইন্টারনেট সেবাদানকারী প্রতিষ্ঠান স্প্যাম নিয়ন্ত্রণের জন্য কড়া ব্যবস্থা নিচ্ছে।   স্প্যামার কে?  যে ব্যক্তি ইলেকট্রনিক স্প্যাম ছড়ায়, তাকে স্প্যামার বলা হয়। স্প্যামাররা সাধারণত অনলাইনে প্রতারণামূলক কার্যকলাপ, পণ্য বিপণন বা ম্যালওয়্যার ছড়ানোর কাজে যুক্ত থাকে।   স্প্যামিং প্রতিরোধে ব্যবস্থা    স্প্যাম ফিল্টার ব্যবহার করা  অপরিচিত লিংকে ক্লিক না করা  বিশ্বস্ত উৎস থেকে ইমেইল বা মেসেজ খোলা  স্প্যাম রিপোর্ট করা   উপসংহার  স্প্যামিং প্রযুক্তির অপব্যবহারের একটি উদাহরণ, যা ব্যবহারকারীদের জন্য বিরক্তিকর এবং ক্ষতিকর হতে পারে। যদিও অনেক দেশেই এটি অপরাধমূলক কার্যক্রম হিসেবে গণ্য করা হয়, তবুও এটি নিয়ন্ত্রণ করা এখনও বড় চ্যালেঞ্জ।   তথ্যসূত্র   বিষয়শ্রেণী:ইন্টারনেট অপরাধ বিষয়শ্রেণী:ইন্টারনেট নৈতিকতা বিষয়শ্রেণী:সাইবার অপরাধ বিষয়শ্রেণী:ই-বাণিজ্য বিষয়শ্রেণী:নৈতিকভাবে বিতর্কিত ব্যবসায়িক রেওয়াজ বিষয়শ্রেণী:কম্পিউটিং-এর ইতিহাস বিষয়শ্রেণী:ইন্টারনেট পরিভাষা বিষয়শ্রেণী:ইন্টারনেট সংস্কৃতি
অ্যাকশন জ্যাকসন () হচ্ছে ২০১৪ সালে মুক্তিপ্রাপ্ত একটি হিন্দি অ্যাকশন কমেডি চলচ্চিত্র। চলচ্চিত্রটি পরিচালনা করেছেন প্রভু দেবা এবং প্রযোজনা করেছেন গরধান তানোয়ানি, শুনিল লুল্লা। এতে অভিনয় করেছেন অজয় দেবগন, সোনাক্ষী সিনহা, যামী গৌতম।    অভিনয়    অজয় দেবগন - ভিশি এবং জয় (দ্বৈত চরিত্র)  সোনাক্ষী সিনহা - খুশি  যামী গৌতম - অনুশা   তথ্যসূত্র    বহিঃসংযোগ       বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১৪-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:হিমেশ রেশামিয়া সুরারোপিত চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:২০১৪-এর অ্যাকশন থ্রিলার চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র বিষয়শ্রেণী:অস্ট্রিয়ায় ধারণকৃত চলচ্চিত্র
ইন্ডিয়ান পলিটিক্যাল ইন্টেলিজেন্স অফিস (আইপিআইও) ছিল একটি গোয়েন্দা সংস্থা, যা প্রাথমিকভাবে ১৯০৯ সালে ইংল্যান্ডে প্রতিষ্ঠিত হয়। এর উদ্দেশ্য ছিল ইন্ডিয়া হাউসের বিলুপ্তির পর ভারতীয় জাতীয়তাবাদের অরাজক এবং বিপ্লবী উপাদানগুলোর ইউরোপের বিভিন্ন দেশে প্রসার রোধ করা। লন্ডনের ইন্ডিয়া হাউসে ১৯০৫ থেকে ১৯১০ সাল পর্যন্ত এর কার্যক্রম পরিচালিত হয়। ১৯২১ সাল থেকে এটি আনুষ্ঠানিকভাবে ইন্ডিয়ান পলিটিক্যাল ইন্টেলিজেন্স (আইপিআই) নামে পরিচিতি লাভ করে।  প্রথম বিশ্বযুদ্ধের সময় আইপিআইও, জন ওয়ালিঞ্জারের নেতৃত্বে, ইউরোপের মূল ভূখণ্ডে প্রতিষ্ঠিত হয়। এর পরিসর ব্রিটিশ যুদ্ধ মন্ত্রণালয়ের পরিচালিত সংস্থাগুলোর চেয়ে বড় ছিল এবং সিক্রেট সার্ভিস ব্যুরোর ইউরোপীয় গোয়েন্দা নেটওয়ার্কের সমান পরিমাণ কার্যক্রম পরিচালনা করত। এই নেটওয়ার্ক ইতোমধ্যে সুইজারল্যান্ডে এজেন্ট নিযুক্ত করেছিল, যেখানে জার্মান ষড়যন্ত্র মোকাবিলার জন্য কার্যক্রম চলছিল। যুদ্ধ শুরু হওয়ার পর, জন ওয়ালিঞ্জার ব্রিটিশ জেনারেল সদর দপ্তরের একজন কর্মকর্তার ছদ্মবেশে ফ্রান্সে যান এবং প্যারিসে ফরাসি রাজনৈতিক পুলিশের (সুরেত) সহযোগিতায় কাজ করেন।: "With the outbreak of the First World War the Indian intelligence network set up by Superintendent Wallinger ... within the general structure of British intelligence in Europe ... In scale it was not much smaller than the European intelligence operations of the Secret Service Bureau, let alone those of the War Office. Moreover, John Wallinger already controlled agents operating in Switzerland, which was to become an important centre of German intrigue ... [he] had cultivated friendly relations with the Paris political police, the Sūreté.   তথ্যসূত্র   উদ্ধৃতি    উৎস   International Institute for Asian Studies: Indian Political Intelligence Files Released for Research  .  বিষয়শ্রেণী:ভারতের গোয়েন্দা সংস্থা বিষয়শ্রেণী:হিন্দু-জার্মান ষড়যন্ত্র বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ব্রিটিশ ভারতের সরকার
বালোদা () ভারতের ছত্তিসগড় রাজ্যের জানঞ্জগির চাম্পা জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮০ মিটার (৯১৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বালোদা শহরের জনসংখ্যা হল ১১,৩৩১ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১৪% হল ৬ বছর বা তার কম বয়সী।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে বালোদা এর সাক্ষরতার হার বেশি।   তথ্যসূত্র   বিষয়শ্রেণী:ছত্তিশগড়ের শহর
সোনাপুর ভারতের আসাম রাজ্যের কামরূপ মহানগর জেলার গুয়াহাটি শহরের উপকণ্ঠে (২০ কিলোমিটার দূরে) অবস্থিত একটি ছোট শহর। সোনাপুর ৩৭ নম্বর জাতীয় সড়কের পাশে ডিগারু নদীর কাছে অবস্থিত,Army Map Service (RMBM) - Edition 2-AMS, series U502, NG 456-6 Gauhati যা ব্রহ্মপুত্র নদের কাছাকাছি কোলং নদীতে প্রবাহিত হয়।  তিওয়া (লালুং), বড়ো, অসমীয়া, কার্বি সম্প্রদায় এই অঞ্চলে সংখ্যাগরিষ্ঠ।   শিক্ষা  সোনাপুর কলেজ সোনাপুরের প্রধান উচ্চ শিক্ষা প্রতিষ্ঠান। লক্ষ্মীবাই জাতীয় শারীরিক শিক্ষা প্রতিষ্ঠানের উত্তর-পূর্ব আঞ্চলিক কেন্দ্রটি এখানে টেপেসিয়া স্পোর্টস কমপ্লেক্সে অবস্থিত।   স্বাস্থ্যসেবা  সোনাপুর জেলা হাসপাতালটি এনএইচ ৩৭ এর নিকটে অবস্থিত যেখানে সমস্ত প্রধান স্বাস্থ্য পরিষেবা সুবিধা রয়েছে।   তথ্যসূত্র   বিষয়শ্রেণী:কামরূপ মহানগর জেলার গ্রামসমূহ বিষয়শ্রেণী:কামরূপ মহানগর জেলা
কর্ণাটক ক্রান্তি রাঙ্গা (কর্ণাটক বিপ্লবী ফ্রন্ট), যা কন্নড় ক্রান্তি রাঙ্গা নামেও পরিচিত ছিল ভারতের কর্ণাটকের একটি আঞ্চলিক রাজনৈতিক দল । কেকেআর ১৯৭৯ সালে ভারতীয় জাতীয় কংগ্রেস থেকে বিভক্ত হয়ে দেবরাজ উরস দ্বারা গঠিত হয়েছিল। এটি পরবর্তীকালে কংগ্রেস (উরস) নামে পরিচিত হয়ে ওঠে এবং অবশেষে জনতা পার্টির সাথে একীভূত হয়।  ১৯৮৩ সালে কেকেআর সারেকোপ্পা বাঙ্গারপ্পা দ্বারা "ভাসানো" হয়েছিল, কিন্তু ১৯৮৯ সালের কর্ণাটক বিধানসভা নির্বাচনের আগে কংগ্রেসের সাথে একীভূত হয়েছিল।   তথ্যসূত্র   বিষয়শ্রেণী:ভারতীয় জাতীয় কংগ্রেসের বিচ্ছিন্ন দল বিষয়শ্রেণী:১৯৯০-এ বিলুপ্ত রাজনৈতিক দল বিষয়শ্রেণী:১৯৭৯-এ প্রতিষ্ঠিত রাজনৈতিক দল বিষয়শ্রেণী:কর্ণাটকের বিলুপ্ত রাজনৈতিক দল বিষয়শ্রেণী:১৯৯০-এ ভারতে বিলুপ্ত বিষয়শ্রেণী:১৯৭৯-এ কর্ণাটকে প্রতিষ্ঠিত
মিলন কান্তি দে একজন বাংলাদেশী যাত্রানট, পালাকার, নাট্যকার, গবেষক ও লেখক। তিনি ২০২২ সালে নাটক বিভাগে বাংলা একাডেমি সাহিত্য পুরস্কার অর্জন করেন।   প্রাথমিক জীবন  তিনি ১৯৪৮ সালের ১ সেপ্টেম্বর চট্টগ্রামের পটিয়া থানার ছনহরা গ্রামে জন্মগ্রহণ করেন। তাঁর পিতার নাম নগেন্দ্র লাল দে এবং মাতার নাম সুনীতি বালা দে। দারিদ্র্যের কারণে উচ্চশিক্ষা লাভ করতে পারেন নি তিনি, ১৯৬৬ সালে পেশাদার যাত্রাদলে যোগ দেন।   পুরস্কার    বাংলা একাডেমি সাহিত্য পুরস্কার ২০২২  যাত্রাশিল্পী সম্মাননা ২০২৩   তথ্যসূত্র   বিষয়শ্রেণী:বাংলাদেশী নাট্যকার বিষয়শ্রেণী:নাটকে বাংলা একাডেমি সাহিত্য পুরস্কার বিজয়ী
থাম্ব|নিজের কর্মস্থলে ফরিদা কোকিখেল আফ্রিদি ফরিদা কোকিখেল আফ্রিদি ছিলেন একজন পশতু নারীবাদী ও পাকিস্তানের একজন নারী অধিকার কর্মী। ২০১২ সালের জুলাই মাসে, ২৫ বছর বয়সে, কাজে যাওয়ার পথে তাকে গুলি করে হত্যা করা হয়।Activist's killing reverberates in PakistanWoman NGO worker shot dead in Peshawar   জীবনী  আফ্রিদি আফগানিস্তানের সীমান্তবর্তী পাকিস্তানের উত্তর-পশ্চিমাঞ্চলের একটি দরিদ্র আধা-স্বায়ত্তশাসিত অঞ্চল ফেডারেল অ্যাডমিনিস্ট্রেটেড ট্রাইবাল এরিয়াসের (এফএটিএ) অংশ খাইবার উপজাতীয় এলাকায় জন্মগ্রহণ করেন এবং বেড়ে ওঠেন।  তিনি বিশ্ববিদ্যালয় থেকে জেন্ডার স্টাডিজে স্নাতকোত্তর ডিগ্রি অর্জন করেন। স্কুলে থাকাকালীন, তার বোন নূর জিয়া আফ্রিদির সাথে, তিনি গ্রামীণ এলাকায় মূল্যায়ন এবং নারী ক্ষমতায়নের জন্য সোসাইটি প্রতিষ্ঠা করেন (সাওয়ারে)। এটি নারীদের পরিচালিত একটি এনজিও যা নারী ক্ষমতায়নের বিষয়ে প্রচারণা চালায়।Positive Pakistanis: Sister act  আফ্রিদি পাকিস্তান সরকার, তালেবান এবং পাকিস্তানি সমাজের পিতৃতান্ত্রিক প্রকৃতির সমালোচনা করেছিলেন।Pakistani Women's Rights Activist Fareeda 'Kokikhel' Afridi Shot Dead in Peshawar  মৃত্যুর এক মাস আগে ২০১২ সালের জুন মাসে আফ্রিদি একজন সাংবাদিককে বলেছিলেন যে তিনি "হুমকির মুখে" রয়েছেন এবং তাকে তার মোবাইল নম্বর পরিবর্তন করতে বাধ্য করা হয়েছে। তবে হুমকি অব্যাহত ছিল, যা তাকে একটি সাক্ষাৎকারে বলতে উদ্বুদ্ধ করেছিল, "এমনকি পেশোয়ারে আমাকে হত্যা করা যেতে পারে," পাকিস্তানের ডেইলি টাইমসের অনলাইন সংস্করণ রিপোর্ট করেছে। যদিও তিনি কখনো তাকে হুমকি দেওয়া লোকদের নাম উল্লেখ করেননি, তবে বন্ধু এবং সহকর্মীরা সন্দেহ করছেন যে স্থানীয় তালেবান জঙ্গিরা ভীতি প্রদর্শনের প্রচারণার পিছনে রয়েছে।   মৃত্যু  ২০১২ সালের ৫ জুলাই পেশোয়ারের শহরতলি হায়াতাবাদে কাজ করতে যাওয়ার জন্য আফ্রিদি তার বাড়ি ছেড়ে চলে যাওয়ার সময় দুই মোটরসাইকেল আরোহী তাকে একবার মাথায় এবং দুইবার ঘাড়ে গুলি করে। তিনি হাসপাতালে মারা যান।  পেশোয়ার প্রেস ক্লাব এবং পাকিস্তান ফেডারেল ইউনিয়ন অফ জার্নালিস্টস সহ অরাট ফাউন্ডেশন আয়োজিত একটি প্রতিবাদ সমাবেশে এই হত্যাকাণ্ডের নিন্দা জানিয়ে খাইবার পাখতুনখোয়ার তথ্যমন্ত্রী মিয়ান ইফতেখার হুসেন বলেন:  তিনি খাইবার পাখতুনখোয়ার দ্বিতীয় মহিলা যাকে তালেবান চরমপন্থীরা লক্ষ্য করেছিল।   আরও দেখুন   মুসলিম নারীবাদীদের তালিকা  পাকিস্তানে নারী   তথ্যসূত্র   বিষয়শ্রেণী:পাকিস্তানি নারী অধিকার কর্মী বিষয়শ্রেণী:পশতু ব্যক্তি বিষয়শ্রেণী:২০১২-এ মৃত্যু বিষয়শ্রেণী:পাকিস্তানি নারীবাদী বিষয়শ্রেণী:পশতু নারী বিষয়শ্রেণী:খাইবার জেলার ব্যক্তি বিষয়শ্রেণী:পাকিস্তানে নারীর প্রতি সহিংসতা বিষয়শ্রেণী:নারীর প্রতি সহিংসতার ঘটনা বিষয়শ্রেণী:পাকিস্তানি সন্ত্রাসবাদের শিকার
নো মার্সি একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড স্ম্যাকডাউনের জন্য প্রযোজনা করেছে।https://archive.today/20120715220531/http://slam.canoe.ca/Slam/Wrestling/2003/10/20/231323.html এটি নো মার্সি কালানুক্রমিকের অধীনে প্রচারিত ষষ্ঠ অনুষ্ঠান ছিল। এই অনুষ্ঠানটি ২০০৩ সালের ১৯শে অক্টোবর তারিখে মার্কিন যুক্তরাষ্ট্রের মেরিল্যান্ডের বাল্টিমোরের ফার্স্ট মেরিনার এরিনায় অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রক লেজনার ডাব্লিউডাব্লিউই চ্যাম্পিয়নশিপ ম্যাচে দি আন্ডারটেকারকে পরাজিত করেছে। অন্যান্য শীর্ষস্থানীয় ম্যাচে, কার্ট এঙ্গেল একক ম্যাচে জন সিনাকে এবং ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে বিগ শো এডি গেরেরোকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান স্ম্যাকডাউনে প্রদর্শন করা হয়েছে।  পটভূমি নো মার্সি হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের অক্টোবর মাসে অনুষ্ঠিত হয়। ১৯৯৯ সালের ১৬ই মে তারিখে, তৎকালীন মার্কিন পেশাদার কুস্তি সংস্থা ওয়ার্ল্ড রেসলিং ফেডারেশন (ডাব্লিউডাব্লিউএফ) যুক্তরাজ্যের জন্য একচেটিয়াভাবে প্রতি-দর্শনে-পরিশোধ (পিপিভি) হিসেবে প্রথমবারের মতো নো মার্সি অনুষ্ঠিত হয়েছিল। অতঃপর একই বছরের অক্টোবর মাসে নো মার্সির দ্বিতীয় অনুষ্ঠান আয়োজন করা হয়েছিল, তবে উক্ত অনুষ্ঠানটি যুক্তরাজ্যের বদলে মার্কিন যুক্তরাষ্ট্রে অনুষ্ঠিত হয়েছিল; এরই মাধ্যমে নো মার্সি ডাব্লিউডাব্লিউইর বার্ষিক অক্টোবর মাসের প্রতি-দর্শনে-পরিশোধ হিসেবে প্রতিষ্ঠিত হয়েছিল।  ২০০৩ সালের এই অনুষ্ঠানটি নো মার্সি কালানুক্রমিকের ষষ্ঠ অনুষ্ঠান ছিল, যা ১৯শে অক্টোবর তারিখে মার্কিন যুক্তরাষ্ট্রের মেরিল্যান্ডের বাল্টিমোরের ফার্স্ট মেরিনার এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০৩ নো মার্সি বিষয়শ্রেণী:অক্টোবর ২০০৩-এ মার্কিন যুক্তরাষ্ট্রে ঘটনা বিষয়শ্রেণী:২০০৩-এ মেরিল্যান্ড বিষয়শ্রেণী:মেরিল্যান্ডে ঘটনা বিষয়শ্রেণী:বাল্টিমোরে পেশাদার কুস্তি
150px|ডান|থাম্ব| বেনজিন, যা একটি অ্যারোম্যাটিক হাইড্রোকার্বন  অ্যারোমেটিক শব্দটি গ্রিক শব্দ অ্যারোমা (Aroma) থেকে এসেছে। অ্যারোমেটিক নামকরনের পেছনে একটি কারণ রয়েছে। বিজ্ঞানীরা প্রথম যে অ্যারোমেটিক যৌগগুলো খুঁজে পেয়েছিলেন সেগুলো ছিল সুগন্ধিযুক্ত। আর সুগন্ধিযুক্ত কে ইংরেজিতে বলে aromatic বা aroma। আর তাই ঐ যৌগগুলোর গাঠনিক সংকেত এর মতো গাঠনিক সংকেত বিশিষ্ট সকল যৌগগুলোর নামই অ্যারোমেটিক রাখা হয়। অ্যারোমেটিক যৌগগুলোর মধ্যে সবচেয়ে পরিচিত হলো বেনজিন(C6H6), ন্যাপথ্যালিন(C10H8)এবং অ্যানথ্রাসিন(C14H10)^১।অ্যারোমেটিক যৌগগুলো সাধারণত 5, 6 অথবা 7 সদস্যের সমতলীয় যৌগ। অর্থাৎ হাইড্রোকার্বন গুলোকে একটি সুষম পঞ্চভূজ,ষড়ভুজ অথবা সপ্তভূজ দিয়ে গাঠনিক বন্ধন বোঝানো হয়। এ যৌগগুলোতে একান্তর দ্বিবন্ধন থাকে।অর্থাৎ একটি একক বন্ধনের পরে একটি দ্বিবন্ধন থাকে। অ্যারোমেটিক যৌগে কখনো ত্রিবন্ধন ব্যবহৃত হয় না।সকল অ্যারোমাটিক যৌগগুলোকে হাকেল নীতি অনুসারে (4n+2) সংখ্যক সঞ্চারণশীল পাই ইলেক্ট্রন যৌগ দ্বারা চিহ্নিত করা যায়।এছাড়া কিছু ব্যতিক্রম ছাড়া সকল অ্যারোমাটিক যৌগগুলোকে এদের সাধারণ সঙ্কেত দ্বারা প্রকাশ করা যায়।সেটি হলো (C4r+2H2r+4) যেখানে r=বলয় সংখ্যা। তবে সকল অ্যারোমেটিক যৌগ এরোমেটিক হাইড্রোকার্বন নয় কেননা অ্যারোমেটিক হাইড্রোকার্বন হতে হলে সেটিকে হাইড্রোজেন ও কার্বন দিয়ে গঠিত হতে হবে তবে এর মধ্যে যদি কার্বন এবং হাইড্রোজেন বাদে অন্য কোন মৌল যেমন অক্সিজেন বা অন্য কোনো মৌল থাকে তবে সে ক্ষেত্রে অ্যারোমেটিক যৌগের সকল শর্ত পূরণ করলেও সেটিকে আরোমেটিক হাইড ওকার্বন বলা যাবে না ।   তথ্যসূত্র   বিষয়শ্রেণী:কার্বন যৌগ
জেফরি লিওনেল ডাহমার (  ; ২১ মে, ১৯৬০– ২৮  নভেম্বর, ১৯৯৪), মিলওয়াকি ক্যানিবাল বা মিলওয়াকি মনস্টার নামেও পরিচিত, একজন আমেরিকান ধারাবাহিক খুনি এবং যৌন নিপীড়ক যিনি ১৯৭৮ থেকে ১৯৯১ সালের মধ্যে ১৭ জন পুরুষকে হত্যা ও তাদের লাশকে টুকরো টুকরো করেছিলেন  তার পরবর্তী অনেক হত্যাকাণ্ডের সাথে নেক্রোফিলিয়া (যৌন আকর্ষণ বা মৃতদেহের সাথে সম্পর্কিত কাজ ),  নরমাংস ভক্ষণ এবং শরীরের অঙ্গ-প্রত্যঙ্গকে স্থায়ী সংরক্ষণের (সাধারণত সমস্ত অংশ বা কঙ্কালের অংশবিশেষ) সম্পর্ক রয়েছে ।   তিনি বর্ডারলাইন পার্সোনালিটি ডিসঅর্ডার, সিজোটাইপ্যাল পার্সোনালিটি ডিসঅর্ডার  এবং একটি সাইকোটিক ডিসঅর্ডারে আক্রান্ত থাকলেও,  আইনগতভাবে বিচারে তিনি বুদ্ধিমান বলে প্রমাণিত হন। তিনি উইসকনসিনে যে ষোলোটি নরহত্যা করেছিলেন তার মধ্যে পনেরটির জন্য দোষী সাব্যস্ত হন এবং ১৯৯২ সালের ১৭ ফেব্রুয়ারি তাকে  পনেরো মেয়াদে যাবজ্জীবন কারাদণ্ডে দণ্ডিত করা হয়। ১৯৭৮ সালে ওহিওতে সংঘটিত একটি অতিরিক্ত হত্যাকাণ্ডের জন্য ডাহমারকে ষোড়শ মেয়াদের যাবজ্জীবন কারাদণ্ডে দণ্ডিত করা হয়েছিল।  ১৯৯৪ সালের ২৮ নভেম্বর উইসকনসিনের পোর্টেজে কলম্বিয়া কারেকশনাল ইনস্টিটিউশনের একজন সহ-বন্দী ক্রিস্টোফার স্কারভার, ডাহমারকে পিটিয়ে হত্যা করে ।  জনপ্রিয় মাধ্যমে তথ্যসূত্র  বিষয়শ্রেণী:১৯৬০-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:২০শ শতাব্দীর মার্কিন অপরাধী বিষয়শ্রেণী:মার্কিন পুরুষ অপরাধী বিষয়শ্রেণী:মার্কিন খুনের শিকার বিষয়শ্রেণী:শিশু যৌন নির্যাতনের জন্য দোষী সাব্যস্ত মার্কিনী বিষয়শ্রেণী:খুনের দায়ে দোষী সাব্যস্ত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:নরওয়েজীয় বংশোদ্ভূত মার্কিন ব্যক্তি বিষয়শ্রেণী:ওয়েলশ বংশোদ্ভূত মার্কিন ব্যক্তি বিষয়শ্রেণী:যাবজ্জীবন কারাদণ্ডে দণ্ডিত মার্কিন বন্দী বিষয়শ্রেণী:মার্কিন ধারাবাহিক খুনি বিষয়শ্রেণী:মার্কিন যুক্তরাষ্ট্রে শিশু যৌন নির্যাতন বিষয়শ্রেণী:পুরুষ ধারাবাহিক খুনি
২০১২ সালের রামু সহিংসতা বলতে বোঝায়, বাংলাদেশের কক্সবাজার জেলার রামু উপজেলায় স্থানীয় জনতা কর্তৃক ২০১২ সালের ২৯শে সেপ্টেম্বর মধ্যরাতে বৌদ্ধ বিহার, মন্দির ও ঘরবাড়িতে ধারাবাহিক হামলা। বৌদ্ধ পুরুষ নামে একটি ভুয়া ফেসবুক অ্যাকাউন্টের টাইমলাইনে কোরআন অবমাননাকারী একটি ছবি ট্যাগ করার প্রতিক্রিয়ায় জনতা ১২ টি বৌদ্ধ মন্দির ও মঠ এবং ৫০ টি বাড়ি ধ্বংস করে। ছবিটির প্রকৃত পোস্টিং কোন বৌদ্ধধর্মাবলম্বী দ্বারা করা হয়নি, যাদের মিথ্যা অপবাদ দেওয়া হয়েছিল। এই অভিযোগ থেকে বৌদ্ধধর্মাবলম্বীরা নির্দোষ ছিলেন। এই সহিংসতা পরে কক্সবাজার জেলার উখিয়া উপজেলা ও চট্টগ্রাম জেলার পটিয়া উপজেলায় ছড়িয়ে পড়ে, যেখানে বৌদ্ধ বিহার ও হিন্দু মন্দিরকে আক্রমণের লক্ষ্যবস্তু করা হয়।  আনুমানিক ২৫,০০০ জনের বেশি জনতা বৌদ্ধধর্মাবলম্বীদের উপর পরিচালিত সহিংসতায় অংশ নিয়েছিল এবং এই হামলার সাথে জড়িত থাকার জন্য ৩০০ জনেরও বেশি ব্যক্তিকে গ্রেপ্তার করা হয়েছিল।  তদন্ত  চট্টগ্রাম বিভাগের অতিরিক্ত বিভাগীয় কমিশনার নুরুল ইসলামের নেতৃত্বে ৩০শে সেপ্টেম্বর একটি সরকারী তদন্ত কমিটি গঠন করা হয়। এটি ১ অক্টোবর আলোচনায় বসেছিল এবং সমস্যাগ্রস্ত উপজেলার উপজেলা নির্বাহী কর্মকর্তাদের প্রতিবেদন ও দৈনিক পত্রিকার প্রতিবেদন পর্যালোচনা করেছিল।  কক্সবাজারের রামুতে একটি বৌদ্ধ মন্দিরে হামলা ও ভাঙচুরের ঘটনার প্রেক্ষিতে ২০১৪ সালের ১২ই মে সুপ্রিম কোর্ট বান্দরবানের নাইক্ষংছড়ি উপজেলার উপজেলা চেয়ারম্যান তোফায়েল আহমেদকে চার সপ্তাহের মধ্যে নিম্ন আদালতে আত্মসমর্পণের নির্দেশ দেয়। সরকারি তদন্ত প্রতিবেদন অনুযায়ী তোফায়েল আহমেদ রামুর ঘটনার প্রধান সন্দেহভাজন ছিলেন।   প্রতিক্রিয়া  বার্মা, ভারত, শ্রীলঙ্কা, ও থাইল্যান্ডে বৌদ্ধ সন্ন্যাসী ও হিন্দু গোষ্ঠী বাংলাদেশে বৌদ্ধ-বিরোধী সহিংসতার প্রতিক্রিয়ায় বিক্ষোভ প্রদর্শন করে। শ্রীলঙ্কার কলম্বোতে কেউ কেউ বাংলাদেশি দূতাবাসের বাইরে বিক্ষোভ প্রদর্শন করে এবং হামলার নিন্দা জানিয়ে একটি পিটিশন প্রদান করা হয়।  পুলিশ ঘটনাস্থলে পৌঁছানোর পূর্বে শ্রীলঙ্কার কলম্বোতে বাংলাদেশি প্রতিবাদকারীদের দ্বারা দূতাবাসের কিছু জানালা ভাঙচুর করা হয়, পুলিশ ঘটনাস্থলে পৌঁছে প্রতিবাদকারীদের ছত্রভঙ্গ করে।  বাংলাদেশের প্রধানমন্ত্রী শেখ হাসিনা ৬ই অক্টোবর বৌদ্ধবিরোধী সহিংসতার নিন্দা জানান, তিনি ঘটনাটি পূর্বনির্ধারিত বলে বিশ্বাস করেন বলে উল্লেখ করেন এবং এই বিষয়ে সকলকে সংযমের আহ্বান জানান।  তথ্যসূত্র  বিষয়শ্রেণী:মুসলিমদের দ্বারা নিপীড়ন বিষয়শ্রেণী:বৌদ্ধধর্ম-বিরোধী বিষয়শ্রেণী:বাংলাদেশে হিন্দু বিরোধী সহিংসতা বিষয়শ্রেণী:বাংলাদেশে অগ্নিসংযোগ বিষয়শ্রেণী:২০১২-এর দাঙ্গা বিষয়শ্রেণী:বৌদ্ধ বিদ্বেষ বিষয়শ্রেণী:২০১২-এর সশস্ত্র সংঘাত বিষয়শ্রেণী:বাংলাদেশে ইসলাম বিষয়শ্রেণী:ইসলামি মৌলবাদ বিষয়শ্রেণী:ইসলাম সম্পর্কিত বিতর্ক বিষয়শ্রেণী:কুরআন সম্পর্কিত বিতর্ক বিষয়শ্রেণী:ধর্মীয় সহিংসতা বিষয়শ্রেণী:বৌদ্ধ নিপীড়ন বিষয়শ্রেণী:বাংলাদেশে অগ্নিকাণ্ড বিষয়শ্রেণী:বাংলাদেশের ধর্মীয় ভবন ও স্থাপনায় হামলা বিষয়শ্রেণী:বাংলাদেশে ভবন ও স্থাপনায় অগ্নিসংযোগের ঘটনা
সূত্রধারী নৃত্য সত্রীয়া পরিবেশন কলার অন্তর্গত একটি নৃত্য শৈলী। সূত্রধার একাধারে গায়ক, নর্তক, ঘোষক এবং পরিস্থিতির ব্যাখ্যাকারী। সূত্রধারী নাচ অংকীয়া ভাওনার একটি অপবিহার্য নৃত্য। (গায়ন-বায়নের অন্তর্গত) সাধারণত বরপেটীয়া ধামালিটিকে আধার হিসাবে নিয়ে গুরুকীর্তন ভাওনা আরম্ভ হয়। সেজন্য অন্য নাচে থাকার মতো সূত্রধারী নাচের আধারিত ধামালিটি হল বরপেটীয়া ধামালি। অবশ্য অন্য উদ্দেশ্যে এই নাচ নাচার সময়ে ধামালির ধরা-বাঁধা নিয়ম থাকে না।  পরিচয় ভারতীয় সভ্যতায় জগতকে রঙ্গমঞ্চ, জীবনকে নাটক, জীবকে অভিনেতা/অভিনেত্রী এবং ঈশ্বরকে সূত্রধার বলা হয়। সূত্রধার সংস্কৃত নাটক, পুতুল নাচ বা ওঝা পালির ওঝার অনুরূপ হলেও শংকরদেব নাটের সূত্রধার সুকীয়া। সূত্রধারকে কুশল অভিনেতা, গীতি-বাদ্য-নাট বিশারদ এবং সুপরিচালক হিসাবে শংকরদেব তাঁর নাটে স্থান দিয়েছেন। ভাওনার শ্লোক, অপিচ এবং সূত্রধারের বচনের ওপর সম্পূর্ণ পরিচালনার ভার সূত্রধারের।নাটক-এর প্রথম নান্দী নান্দী শ্লোক-এর পরে সূত্রধার-এর শ্লোক এবং সূত্র-এর উক্তিগুলি থেকে এই কথা স্পষ্টত বোঝা যায়।ভাওনা: লোহিত চন্দ্র দেবগোস্বামী, রামধনু, দৈনিক আসাম, ২৬ মে' ২০১২ গায়ন-বায়ন এবং সূত্রধারদের পিন্ধনত বগা ধুতি বা ঘোরী, হাত গেঞ্জী, পাঞ্জাবী, চেলেং চাদর এবং মাথায় বগা পাগ থাকে।  পরিবেশন ভাওনা-এর আরম্ভে সূত্রধার আঁড়-কাপড়ের আঁড়ে, অগ্নিগড়-এর নিচে আঁঠুকাঢ়ি সেবা জানানোর ভঙ্গীতে থাকে। আঁড়-কাপড় আঁতর হওয়ার সাথে সাথে বিভিন্ন বাদ্যসমূহ একেসাথে বেজে ওঠে। সঙ্গীরা হরিধ্বনি দিয়ে ওঠেন। বিলম্বিত লয়ে খোল, মৃদঙ্গ, তাল বাজে। সূত্রধার ছোট ভঙ্গীর একটি নাচ শুরু করে। নাচের মধ্যেই সূত্রধার থিয় দেন এবং মধ্যম লয়ের বাজনায় বরভঙ্গীর নাচ একটি আরম্ভ করে। এই দুই অংশ নাচের শেষে সূত্রধার স্বস্তিক হস্তেরে গোটা ভাওনাস্থল চতুস্পর্শ পরিভ্রমণ করে জনতা তথা দর্শকের মঙ্গল কামনা করে। এই নৃত্যের খোলে ১৭টি এবং শ্লোক ৯টি মোট ২৬টি বাজনা থাকা উল্লেখযোগ্য। ৪, ৭, ১০, ১১, ১২, ১৪, ১৫ এবং ১৭ সংখ্যক বাজনায় সূত্রধার খর নাচ প্রদর্শন করার সু রকমা পায়। নবম বাজনাতে বহু পাকের নাচ এবং ষোড়শ বাজনাতে জিধিনাকে হাত সরিয়ে হাত পড়ে। সূত্রধার নৃত্য সমাপ্ত করার সাথে সাথে প্রধান চরিত্র শ্রীকৃষ্ণ বা রাম-এর প্রবেশের পথ ঘোষিত হয়। তারপরে অন্য চরিত্রের প্রবেশ ঘটে।  নৃত্য শৈলী ভাওনার আরম্ভে সূত্রধার আঁড়-কাপড়ের আঁড়ে, অগ্নিগড়ের নিচে আঁঠুকাঢ়ি সেবা জানাবার ভঙ্গীতে বসে থাকে।সত্রীয়া নৃত্যর রূপ দর্শন, করুণা বরা  তথ্যসূত্র    বহিঃসংযোগ  বিষয়শ্রেণী:আসামের সংস্কৃতি
তথ্যশালা প্রতিবেদন মিডিয়াউইকির নিদর্শনগুলির অনুসন্ধান করে। এই উপাত্ত উপযুক্ত প্রতিবেদন সরবরাহ করে ব্যবহারকারীদের সহায়তা করে, বিশ্বকোষ উন্নত করতে সম্প্রদায়ের সদস্যরা এর ব্যবহার করে এবং পরিসংখ্যান সংক্রান্ত প্রতিবেদন, যার অতীত এবং বর্তমান তথ্যগত মান আছে।  এগুলির মধ্যে অনেক প্রতিবেদন কোয়ারি পরিষেবা দিয়ে তৈরি করা যেতে পারে।  বর্তমান প্রতিবেদনগুলি সম্পকে আলোচনা করতে অথবা নতুন একটি প্রতিবেদনের প্রস্তাব করতে আলাপ পাতা ব্যবহার করুন।  সাম্প্রতিক প্রতিবেদন   প্রতিবেদন পুনরাবৃত্তি তারিখ পর্যন্ত নিবন্ধ বিষয়শ্রেনী চিত্র অন্যান্য   অন্যান্য প্রতিবেদন   লিন্ট ত্রুটি  নিবন্ধ সংখ্যা অনুযায়ী উইকিপিডিয়ানদের তালিকা  সম্পাদনা সংখ্যা অনুযায়ী উইকিপিডিয়ানদের তালিকা  বাংলাপিডিয়ার ইংরেজি সাইটের সংযোগ ব্যবহৃত পাতা   আরও দেখুন   বিশেষ:বিশেষ পাতাসমূহ  কোয়ারি  বিষয়শ্রেণী:উইকিপিডিয়ার প্রশাসন বিষয়শ্রেণী:উইকিপিডিয়া তথ্যশালা প্রতিবেদন